জিও-র তৃতীয় জন্মদিন পালনের সময়েই মুকেশ অম্বানীর জিও নিয়ে এল এক নতুন অফার। এখন চকোলেট খেলেও মিলবে ফ্রি ডেটা। ক্যাডবেরি ডেয়ারি মিল্ক চকোলেটের র‌্যাপারে থাকা বারকোড স্ক্যান করলেই মিলবে এক জিবি ফোর-জি ডেটা। এই অফার চলবে গোটা জন্মমাস ধরে। শেষ ৩০ সেপ্টেম্বর। সংস্থা জানিয়েছে মাইজিও অ্যাকাউন্টে বাড়তি ডেটা যুক্ত হবে। গ্রাহক চাইলে অন্য জিও সাবসক্রাইবারকেও সেই ডেটা দিতে পারবেন।